জেলমুক্তি চেয়ে হাইকোর্টে শেখ শাহজাহান

ওয়েব ডেস্ক: সন্দেশখালি কাণ্ডে ৩৫২ দিন জেলবন্দী তৃণমূল নেতা শেখ শাহজাহান (Sheikh Shahjahan)। সিবিআই (CBI) মামলায় জামিন (Bail) চেয়ে কলকাতা হাইকোর্টের (Calcutta High Court) দ্বারস্থ একদা সন্দেশখালির বেতাজ বাদশা। জামিনের মামলা দায়ের করার অনুমতি দিয়েছে হাইকোর্ট। আগামী সপ্তাহে বিচারপতি অরিজিৎ বন্দ্যোপাধ্যায় এবং বিচারপতি অপূর্ব সিংহ রায়ের ডিভিশন বেঞ্চে শুনানির সম্ভাবনা। আগে নিম্ন আদালত শাহজাহানের জামিনের আর্জি খারিজ করেছিল।

গত বছরের জানুয়ারি মাসে শাহজাহানের বিরুদ্ধে নানা অভিযোগে উত্তাল হয় রাজ্য রাজনীতি। ৫ জানুয়ারি শাহজাহানের বাড়িতে অভিযান চালানোর সময় ইডির আধিকারিকদের উপর হামলা হয়। সেই শুরু। তারপর শাহজাহানের বিরুদ্ধে সামনে আসতে থাকে একের পর এক অভিযোগ। মহিলারা রাস্তায় নামেন। অনেক টালবাহানার পর গ্রেফতার করা হয় শেখ শাহজাহানকে। পরে ওই ঘটনায় কেন্দ্রীয় তদন্তকারী সংস্থা হেফাজতে নেয় শাহজাহানকে।